ద్రోణవల్లి హారిక

ద్రోణవల్లి హారిక ప్రముఖ చదరంగ క్రీడాకారిణి. జనవరి 12, 1991లో గుంటూరు జిల్లాలో జన్మించింది. మహిళా గ్రాండ్ మాస్టర్, అంతర్జాతీయ గ్రాండ్ మాస్టర్ బిరుదులు పొందినదిratings.fide.com. భారత ప్రభుత్వం నుండి అర్జున అవార్డును, పద్మశ్రీ పురస్కారాలు పొందింది.

 జననం, విద్య 
ద్రోణవల్లి హారిక గుంటూరులో 1991, జనవరి 12న స్వర్ణ, రమేష్ దంపతులకు జన్మించారు. ప్రాధమిక విద్య గుంటూరు లోని వేంకటేశ్వర బాలకుటీర్ లో చదివింది.

 క్రీడా విశేషాలు 
ద్రోణవల్లి హారిక ఏడు సంవత్సరముల వయసులోనే చదరంగం నేర్చి ఆసియా ఖండపు పది సంవత్సరాలలోపు వయస్సు (U-10), పన్నెండు సంవత్సరాలలోపు వయస్సు (U-12) పోటీలలో మొదటి స్థానము సంపాదించింది. ముంబై లో 2003లో జరిగిన కామన్ వెల్త్ చదరంగపు క్రీడలలో మహిళా విభాగములో రెండవ స్థానము పొందింది.

హారిక మూడు ప్రపంచ యువ చదరంగ బిరుదులు స్వంతము చేసుకున్నదిwww.chessgames.com.

 హెరాక్లియో, గ్రీసులో అండర్-14 - 2003
 బటూమి, జార్గియా, అండర్-18 - 2006
 గజియాన్ టెప్, టర్కీ, ప్రపంచ యువ చదరంగ పోటీ- 2008

 వ్యక్తిగత జీవితం 
ఆమె ఆగస్టు 2018లో హైదరాబాద్‌కు చెందిన కార్తీక్ చంద్రను వివాహం చేసుకుంది. ఆమె అక్క అనూష తెలుగు సినిమా దర్శకుడు బాబీ(కె. ఎస్. రవీంద్ర)ను వివాహం చేసుకుంది.

అవార్డులు, పురష్కారాలు
 2007లో భారత ప్రభుత్వము అర్జున పురస్కారముతో గౌరవించింది.
 2019లో పద్మశ్రీ పురస్కారం.

మూలాలు

వర్గం:1991 జననాలు
వర్గం:చదరంగ క్రీడాకారులు
వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన ఆంధ్రప్రదేశ్ మహిళలు
వర్గం:గుంటూరు జిల్లా మహిళా క్రీడాకారులు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:ఆంధ్రప్రదేశ్ చదరంగ క్రీడాకారులు